मुकुंदगढ़ मंडावा में मेिडकल स्टोर्स पर गोरा बनाने वाली नकली क्रीम जब्त
भास्कर न्यूज | झुंझुनूं/मंडावा/मुकंदगढ़
त्वचाके दाग-धब्बे और झांइयां मिटाने की क्रीम बनाने वाली एक कंपनी के उत्पाद के स्थान पर नकली क्रीम बेचने की शिकायत पर शुक्रवार को जिले में मुकुंदगढ़ और मंडावा में मेडिकल स्टोर्स पर छापे मारे गए। जिला औषधि नियंत्रक विभाग की टीम ने बड़ी संख्या में स्किन लाइट नाम की क्रीम की ट्यूब जब्त कर सैंपल जांच के लिए जयपुर भेजे हैं।
जिला औषधि नियंत्रक नरोत्तम देव बारोठिया ने बताया कि कैडिला फार्मास्यूटिकल ने जयपुर में औषधि नियंत्रक को शिकायत की थी कि उनकी लीवा हेल्थ केयर की ओर मार्केटिंग की जाने वाली स्किन लाइट क्रीम (70 ग्राम) के स्थान पर बाजार नकली क्रीम बेची जा रही है जो त्वचा के लिए हानिकारक सिद्ध हो सकती है। जयपुर से आए आदेश के बाद झुंझुनूं और चूरू जिले में कई स्थानों पर दवाइयों की दुकान पर छापे मारे गए।
पहले भी हो चुकी है कार्रवाई
प्राप्तजानकारी के अनुसार 27 फरवरी को झुंझुनूं की कृष्णा मेडिकल एजेंसी पर कार्रवाई कर इस ब्रांड की 47 क्रीम जब्त की थी। इनमें से 32 क्रीम का सैंपल लेकर जयपुर लेबोरेट्री भेजा गया था। इस एजेंसी से मंडावा मुकुंदगढ़ में भी यह क्रीम भेजने की जानकारी मिली थी। उसके बाद शुक्रवार को मुकुंदगढ़ मंडावा में छापे मार कर क्रीम जब्त की गई।
नमूनेजांच के लिए भेजे हैं
^नकलीदवाओं के खिलाफ चल रहे अभियान के तहत कार्रवाई की गई। जब्त क्रीम जांच के लिए जयपुर भेजी है। इसकी रिपोट मिलने के बाद ड्रग एंड कॉस्मेटिक एक्ट के तहत दोषियों के खिलाफ विभागीय कार्रवाई की जाएगी। ऐसे दवा विक्रेताओं के खिलाफ पूरे जिले में कार्रवाई जारी रहेगी। इसके लिए तैयारियां कर ली गई है। नरोत्तमदेव बारोठिया, जिला औषधि नियंत्रक, झुंझुनूं
जिला औषधि नियंत्रक अधिकारी ने बताया कि शुक्रवार को कस्बे के मुख्य बाजार स्थित खांडल मेडिकल एंड प्रोविजन स्टोर पर छापा मार कर स्किन लाइट की 16 ट्यूब जब्त की गई। यहां फार्मासिस्ट भी नहीं मिला। फार्मासिस्ट की गैर मौजूदगी में दवाएं बेची जा रही थी। मंडावा के ईशान मेडिकल एंड प्रोविजनल स्टोर से 7 स्किन लाइट क्रीम जब्त की गई। दोनों स्थानों से 3900 रुपए का स्टॉक जब्त किया गया।
मंडावा. नकली दवाई की जांच करते हुए ड्रग अधिकारी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva